stanford-oval/wikipedia huggingface dataset:
Tunturipiippo

| Tunturipiippo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Vihviläkasvit Juncaceae
Suku::  Piipot Luzula
Laji::  wahlenbergii
Kaksiosainen nimi
 Luzula wahlenbergii  Rupr. 
Synonyymit
 Luzula borealis 
Katso myös
   Tunturipiippo Wikispeciesissä  
Infobox OKNimi-testi OKIUCN-testi OK: 
Tunturipiippo (Luzula wahlenbergii) on vihviläkasvien (Juncaceae) heimoon, piippojen (Luzula) sukuun kuuluva monivuotinen kasvilaji. Tunturipiippo muistuttaa röyhypiippoa (Luzula parviflora), mutta lajit ovat erotettavissa toisistaan kasvin koon sekä lehtien ulkonäön perusteella.
Tunturipiippo voi kasvaa noin 30 cm korkeaksi ja on kasvutavaltaan mätästävä. Varsien tyvilehdet ovat 3–5 mm leveitä ja kaljuja, mutta nuorien lehtien reunat ovat kuitenkin harvakarvaiset. Varsissa on vain yksi tai kaksi varsilehteä, jotka ovat neulamaisia ja kaljuja. Tunturipiipon kukat sijaitsevat varren päässä terttua muistuttavana rykelmänä, ja kukinnon tukilehti on karvareunainen.
Tunturipiippo kasvaa tunturien rinteillä, yleensä kosteilla kasvupaikoilla. Suomessa tunturipiippoa tavataan lähes pelkästään Kilpisjärven seudulla, mutta monia vanhoja sekä muutamia uudempiakin havaintoja on myös Utsjoen ja Inarin alueilta.
Tunturipiipon tieteellisen nimen lajinimi (wahlenbergii) viittaa ruotsalaiseen kasvitieteilijään ja professoriin Göran Wahlenbergiin.
Aiheesta muualla

Laji.fi: Tunturipiippo (Luzula wahlenbergii)
Mitch Morgan

| Mitch Morgan> Henkilötiedot |
| --- | --- |
Syntynyt: 31. tammikuuta 1991 (ikä 33)
Kansalaisuus:   Belgia  Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  175 cm
Paino:  85 kg
Seura
Seura:  HYC Herentals
Sarja:  BeNe League
Pelinumero:  67
Pelaajaura
Pääsarjaura:  2009–
Aik. seurat:  Adelaide Adrenaline (AIHL) HC Morzine-Avoriaz (Ranska)
Mitch Morgan (s. 31. tammikuuta 1991) on belgialais-kanadalainen jääkiekkoilija, joka pelaa BeNe League -joukkue HYC Herentalsissa. Hän on pelipaikaltaan oikea laitahyökkääjä.
Ura > Seuraura

Morgan on HYC Herentalsin kasvatti. Hän siirtyi 15-vuotiaana Saksaan ja DNL-juniorisarjassa pelaavaan Kölner EC:hen kaudeksi 2006–2007. Hän voitti joukkueessa mestaruuden keväällä 2007. Kahden siellä pelatun kauden jälkeen QMJHL-joukkue Val-d'Or Foreurs varasi Morganin 71. pelaajana CHL:n varaustilaisuudessa 2008. Hänestä tuli kaikkien aikojen ensimmäinen ja Morgan on toistaiseksi ainoa CHL:ään varattu Belgiassa kiekko-oppinsa saanut jääkiekkoilija. Hän siirtyi joukkueeseen kaudeksi 2008–2009, jolloin Morgan myös kaupattiin Moncton Wildcatsiin. Morgan pelasi QMJHL:ssä kauden aikana yhteensä lopulta vain 17 ottelua jääden ilman tehopisteitä. Hän esiintyi myös EJHL-joukkue New England Jr. Huskiesin paidassa.
Kaudeksi 2009–2010 Morgan palasi kasvattajaseuraansa HYC Herentalsiin pelaamaan Belgian pääsarjaa. Hän oli tehoilla 16+15=31 joukkueen paras maalintekijä ja toiseksi paras pistemies isoveljensä Vincentin jälkeen. Kaudella 2010–2011 Morgan pelasi Herentalsissa sekä Belgian pääsarjaa että Alankomaiden pääsarjaa Eredivisieta, kuten myös kaudella 2011–2012, jolloin hän oli Eredivisessa joukkueen paras pistemies ja syöttäjä tehoilla 15+36=51. Morgan siirtyi kauden jälkeen Australian AIHL-liigajoukkue Adelaide Adrenalinen paitaan, mutta hänen visiittinsä jäi vain kahden ottelun mittaiseksi, kun hänen serkkunsa Rob Goris kuoli. Morgan palasi näin ollen takaisin Belgiaan. Hän jatkoi kaksi seuraavaa kautta Herentalsissa ja oli kaudella 2013–2014 joukkueen toiseksi paras pistemies Craig Voakesin jälkeen tehoilla 27+29=56.
Morgan siirtyi kaudeksi 2014–2015 vuoden mittaisella sopimuksella Ranskan Ligue Magnusin HC Morzine-Avoriaziin. Kaudeksi 2015–2016 hän palasi kasvattajaseuraansa HYC Herentalsiin pelaamaan BeNe League -sarjaa. Morgan voitti tehoilla 24+46=70 liigan syöttöpörssin ja sijoittui pistepörssissä kolmanneksi edellään vain joukkuetoverit Tyler Melancon ja Bryan Kolodziejczyk. Hän voitti kauden päätteeksi BeNe Leaguen mestaruuden. Kaudella 2016–2017 Morgan sijoittui liigan pistepörssissä kolmanneksi tehoilla 23+33=56. Hän oli pudotuspeleissä Herentalsin paras pistemies ja syöttäjä tehoilla 1+8=9.
Ura > Maajoukkueura

Morgan edusti Belgiaa II-divisioonan MM-kilpailuissa vuosina 2008 (A-lohkon hopeaa), 2009 (B-lohkon hopeaa), 2010 (A-lohkon pronssia) ja 2011, IIA-divisioonan MM-kilpailuissa vuosina 2013 (hopeaa), 2014, 2015 (hopeaa) ja 2017. Hän toimi vuoden 2015 turnauksessa joukkueensa varakapteenina ja voitti koko turnauksen syöttöpörssin sekä jakoi pistepörssin voiton Serbian Marko Sretovicin ja joukkuetoverinsa Bryan Kolodziejczykin kanssa tehoilla 6+4=10. Vuoden 2017 turnauksessa Morgan oli Belgian paras pistemies ja syöttäjä tehoilla 2+7=9. Hän pelasi myös IIB-divisioonan MM-kilpailuissa vuonna 2012 (kultaa). Vuoden 2012 turnaus päättyi joukkueen sarjanousuun IIB-divisioonasta IIA-divisioonaan. Morgan voitti tehoilla 5+16=21 koko turnauksen syöttöpörssin ja sijoittui pistepörssissä toiseksi joukkuetoverinsa Olivier Rolandin jälkeen.
Morgan pelasi myös alle 20-vuotiaiden II-divisioonan MM-kilpailuissa vuosina 2010 ja 2011, joista jälkimmäisessä turnauksessa hän toimi Belgian varakapteenina.
Muuta

Morganin isoveljet Vincent ja Ben ovat myös edustaneet Belgian maajoukkuetta arvokisoissa. Vincent pelaa hyökkääjänä ja on toiminut myös Belgian kapteenina. Ben pelasi puolestaan maalivahtina. Veljesten kanadalaissyntyinen isä Bill pelasi pitkän uran Belgian pääsarjassa ja on toiminut myös Belgian miesten maajoukkueen päävalmentajana. Mitch Morganin edesmennyt serkku Rob Goris tunnettiin sekä Belgian maajoukkuehyökkääjänä että maantiepyöräilijänä.
Uskonto Tšekissä

Uskonto Tšekissä: Suurimmat uskontokunnat Tšekissä ovat katolisuus (27 %), protestanttisuus (1 %), hussilaiset (1 %) ja pieni juutalainen yhteisö. 59 % väestöstä ei tunnusta mitään uskontoa. Kaikkiaan 34 % väestöstä kuuluu johonkin uskontoon. Tšekki onkin Euroopan vähiten uskonnollisia maita.
Aiheesta muualla

Wikimedia Commonsissa on kuvia tai muita tiedostoja aiheesta .
Mikko Ketola: Paavia ei enää oteta Tšekissä hurraten vastaan (Arkistoitu – Internet Archive). Teologia.fi 24.9.2009.
Mega Man (videopelihahmo)

| Mega Man |
| --- | --- |

Pelisarja:  Mega Man
Ensimmäinen peli:  Mega Man
Luoja:  Akira Kitamura, Keiji Inafune
Ääninäyttelijä  (englanti):  Doug Parker (Captain N: The Game Master)  Ian James Corlett (Ruby-Spears Productions)  Ruth Shiraishi (Mega Man 8)  Cole Howard (Mega Man: Powered Up)  Chris Cason (Street Fighter X Tekken)
Lisää peliartikkeleitavideopelien teemasivulla
Mega Man (jap. ロックマン, Rockman) on Akira Kitamuran ja Keiji Inafunen luoma videopelihahmo, joka esiintyi ensimmäistä kertaa vuonna 1987 pelissä Mega Man. Hahmo seikkailee pelaajan ohjastamana alkuperäisessä, eli niin sanotussa klassisessa Mega Man -pelisarjassa. Mega Man on yksi Capcomin maskoteista ja yksi videopeliteollisuuden tunnetuimmista päähahmoista.
Suunnittelu

Mega Manin hahmon suunnittelusta ovat vastanneet sekä Keiji Inafune että Akira Kitamura. Alustavan suunnittelun teki ensin Inafunen mentori Kitamura, jonka jälkeen Inafune on tehnyt hahmon yksityiskohtaisemman suunnittelun..
Ennen kuin Capcom päätyi nimeen Rockman, suunnitteluvaiheessa esitettyjä nimiä olivat muun muassa Mighty Kid, Battle Kid ja Knuckle Kid. Lisäksi nimen edessä oli kehityksen aikana sana Rainbow, todennäköisesti viittauksena siihen miten hahmo vaihtaa väriään pelin aikana.
Mega Manin sininen väritys on seuraus Nintendo Entertainment Systemin rajallisesta väripaletista. Konsolin paletissa on hieman enemmän sinisen eri sävyjä kuin muita värejä.
Tarina

Mega Man on alkuperäisen Mega Man -pelisarjan protagonisti ja sankari.
Mega Man syntyi tohtori Lightin rakentamana kodinhoitorobottina alun perin nimellä Rock, samaan aikaan kuin hänen sisarrobottinsa Roll. Kun tohtori Wily kaappaa ja uudelleenohjelmoi tohtori Lightin teollisuusrobotit, Rock ehdottautuu vapaaehtoiseksi tullakseen muutetuksi taistelurobotiksi, ja siten muuttuu Mega Maniksi. Mega Manin kohtalona on toistuvasti pelastaa maailma tohtori Wilyn maailmanvalloitusaikeilta.
Tarina > Erityiskyvyt

Mega Manin käsi muuttuu tarvittaessa käsikanuunaksi nimeltä Mega Buster, joka on hänen pääaseensa. Toinen hahmon tärkeimmistä kyvyistä on aseiden kopiointijärjestelmä, jonka avulla Mega Man pystyy kopimoimaan muiden robottien aseita ja käyttämään niitä itse. Sivuvaikutuksena Mega Manin väri muuttuu, kun hän käyttää kopioituja aseita. Pelisarjan kolmannesta osasta alkaen Mega Mania on avustanut robottikoira Rush, joka pystyy muuttamaan muotoaan. Mega Man 6 -pelissä esiteltiin adapterit, joiden ansiosta Mega Man pystyy yhdistymään Rushin kanssa ja käyttämään uusia voimia.
Esiintymiset pelisarjan ulkopuolella

Mega Man on yksi pelattavista taistelijoista peleissä Marvel vs. Capcom ja Marvel vs. Capcom 2. Hahmo nähdään myös ammuntapelissä nimeltä Cannon Spike. Mega Man esiintyy myös pelissä Street Fighter X Tekken, mutta tässä pelissä esiintyvä hahmo perustuu ensimmäisen Mega Man -pelin Pohjois-Amerikassa nähtyyn, vitsiksi muodostuneeseen kansikuvaan eikä paljoakaan muistuta alkuperäistä hahmoa.
Mega Man on yksi pelattavista hahmoista Wii U:lle ja Nintendo 3DS:lle julkaistussa Super Smash Bros.:issa. Lisäksi Mega Man on pelattavana seuraavassa sarjan pelissä, Super Smash Bros. Ultimatessa.
Marvelous

| Marvelous |
| --- | --- |

Perustettu:  25. kesäkuuta 1997
Perustaja:  Haruki Nakayama
Kotipaikka:  Tokio, Japani
Toimiala:  videopeliteollisuus, viihdeteollisuus
Kotisivu:  www.marv.jp
Infobox OKVirheellinen NIMI-arvo: 
Marvelous (jap. 株式会社マーベラス, Kabushiki gaisha Māberasu) on japanilainen videopelien kehittäjä ja anime-tuottaja.
Yhtiö on perustettu vuonna 1997 nimellä Marvelous Entertainment.
Yhtiö osti JVC:ltä Victor Interactive Softwaren vuonna 2003 ja nimesi sen uudestaan Marvelous Interactive -yhtiöksi.
Yhtiö on aiemmin tunnettu myös nimellä Marvelous AQL kun AQ Interactive liittyi yhtiöön vuonna 2011.
Yhtiöllä on tytäryhtiöitä kuten Xseed Games ja Artland.
Pelit > Nintendo 3DS

Lord of Magna: Maiden Heaven
Kaio: King of Pirates (kehittänyt Comcept)
Harvest Moon: A New Beginning
PoPoLoCrois Bokumonogatari
Rune Factory 4 (kehittänyt Neverland)
Senran Kagura
Senran Kagura Burst
Senran Kagura 2: Deep Crimson
Story of Seasons
Story of Seasons: Trio of Towns
Pelit > Nintendo Wii

Fortune Street
Harvest Moon: Animal Parade
Harvest Moon: Tree of Tranquility
Rune Factory Frontier (kehittänyt Neverland)
Rune Factory: Tides of Destiny (kehittänyt Neverland)
Valhalla Knights: Eldar Saga
Pelit > PlayStation 3

Rune Factory: Tides of Destiny (kehittänyt Neverland)
Nitroplus Blasterz: Heroines Infinite Duel (kehittänyt Examu, julkaistu Nitroplus-yhtiön kanssa)
Pelit > PlayStation Portable

English Detective Mysteria
Fate/Extra
Fate/Extra CCC
Valhalla Knights
Valhalla Knights 2
Pelit > PlayStation Vita

Browser Sangokushi Next (PlayStation Network)
IA/VT Colorful
Muramasa: Rebirth
New Little King's Story (kehittänyt / julkaissut Konami)
Senran Kagura Bon Appétit!
Senran Kagura Shinovi Versus
Soul Sacrifice (kehittänyt / julkaissut Sony Computer Entertainment)
Soul Sacrifice Delta (kehittänyt / julkaissut Sony Computer Entertainment)
Uppers
Valhalla Knights 3 (kehittänyt K2 LLC)
Valhalla Knights 3 Gold
Half-Minute Hero: The Second Coming (kehittänyt Opus)
Senran Kagura: Estival Versus
Fate/Extella: The Umbral Star
Pelit > PlayStation 4

Senran Kagura: Estival Versus
Nitroplus Blasterz: Heroines Infinite Duel (kehittänyt Examu, julkaistu Nitroplus-yhtiön kanssa)
Fate/Extella: The Umbral Star
Pelit > Microsoft Windows

Half-Minute Hero: Super Mega Neo Climax Ultimate Boy
Skullgirls
Half-Minute Hero: The Second Coming (kehittänyt Opus)
Pelit > Selainpeli

Logres of Swords and Sorcery
Pelit > Mobiili

RunBot (developed by Bravo Game Studios)
Puzzle Coaster (developed by Bravo Game Studios)
Eyes Attack (developed by Alexander Murzanaev)
Anime

Aura: Maryūinkōga Saigo no Tatakai
Cat God
Suite PreCure: Take it back! The Miraculous Melody that Connects Hearts!
Humanity Has Declined
(The) Prince of Tennis II
Princess Tutu
Ring ni Kakero 1: Shadow
Saint Beast: Kouin Jojishi Tenshi Tan
Senran Kagura
Tokyo Majin
Tokyo Majin Gakuen Kenpucho: Tou 2nd Act
And apparently to YouTube Tokyo Ghoul
We Without Wings: Under the Innocent Sky
Aiheesta muualla

Profiili MobyGamesissä (englanniksi)
Marvelous Interactive MobyGamesissä (englanniksi)
Moen

Moen voi tarkoittaa seuraavia asioita:
Moen, taajama Målselvin kunnassa Norjassa
Sukunimenä

Anita Moen (s. 1967), norjalainen hiihtäjä
Frode Moen (s. 1969), norjalainen yhdistetyn hiihtäjä
Geir Moen (s. 1969), norjalainen pikajuoksija
Lars Moen (1885–1964), norjalainen poliitikko
Sigurd Moen (1897–1967), norjalainen pikaluistelija
Sondre Nordstad Moen (s. 1991), norjalainen kestävyysjuoksija
Svein Oddvar Moen (s. 1979), norjalainen jalkapalloerotuomari
Travis Moen (s. 1982), kanadalainen jääkiekkoilija
Sukunimenä > Välinimenä

Øyvind Moen Fjeld (s. 1988), norjalainen maastohiihtäjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tōdō-kilta

Sokea shamisenin soittaja yksityiskohdassa Hikone-sermissä 1600-luvulta. Ukiyoe-taiteen muusikot esitetään usein silmät kiinni, koska he olivat sokeita.
Tōdō-kilta eli Tōdōza oli 1300-luvulla perustettu japanilainen sokeiden miesten kilta. Killalla oli huomattava vaikutus Edo-kaudella, jolloin se sai monopoliaseman usein musiikinlajien ja muiden taitojen harjoituksessa ja opetuksessa. Kilta hajotettiin Meiji-uudistuksen yhteydessä 1800-luvulla.
Tōdō-kilta järjestäytyi 1300-luvulla ja se nousi huomattavan asemaan Japanin Edo-kaudella. Tōdō oli sokeiden miesten järjestö, joka Edo-kaudella sai virallisen monopoliaseman useiden eri musiikinlajeihin, sekä siihen suoraan liittymättömiin taitoihin, kuten hierontaan ja akupunktioon. Virallisen monopoliasemansa turvin järjestön vaikutusvalta kasvoi ja se teki esimerkiksi perinteisempien biwa-munkkien (Biwa hōshi) toiminnanharjoituksesta melkein mahdotonta.
Tōdō-killalla oli oma iemoto-järjestelmää noudattava hierarkiansa, jossa sen jäsenet jaettiin neljän arvonimen mukaan Kengyō, Bettō, Kōtō ja Zatō. Jokainen arvonimi itsessään jaettiin puolestaan 16:ta eri tasoon. Korkeimmalle tasolle päässeet saattoivat perustaa oman koulukuntansa. Arvonimet Kengyō ja Zatō saattoivat esiintyä myös liitettynä niiden haltian henkilönnimeen. Järjestöllä oli sisäinen autonomia tulonjaon ja omien jäsentensä juridisien rangaistuksien suhteen. Killan jäsenmäärää ei tunneta varmuudella, mutta mahdollisesti sillä oli joitakin tuhansia jäseniä.
Tōdō-killan toiminta oli kaupallista. Bakufu takasi sille tietyn rahoituksen, mutta se sai tuloja myös esimerkiksi perimällä maksuja uusien musiikkikappaleiden opiskelusta, esittämisestä ja sen omassa hierarkiassa ylemmälle tasolle nousemisesta. Nousu vaati myös tiettyä taitotasoa eli yleensä jonkin repertuaarin opettelua. Nousumaksu tehtiin killan viralliselle toimipisteelle, joka sijaitsi aluksi Kiotossa ja myöhemmin myös Edossa. Tōdō-kilta hajotettiin 1800-luvun loppupuoliskon Meiji-uudistuksen yhteydessä. Monista entisistä killan jäsenistä tuli katusoittajia tai he siirtyivät kokonaan muihin ammatteihin. Kaikkiaan Tōdō-killan jäsenten harjoittama perinteinen musiikki taantui huomattavasti.
Tōdō ei ollut ainut japanilainen sokeiden järjestö. Sokeita naisesiintyjiä kutsuttiin nimellä goze. Heidän toimintansa ei kuitenkaan ollut Tōdō-killan tapaan organisoitua. Kyūshūlla toimi Tōdō-killasta itsenäinen, mutta sitä vastaava sokeiden miesten kilta Mōsōza.
Mike Halmo

| Mike Halmo |
| --- | --- |

Henkilötiedot
Syntynyt: 15. toukokuuta 1991 (ikä 33) Waterloo, ON, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  85 kg
Seura
Seura:  Iserlohn Roosters
Sarja:  DEL
Pelinumero:  91
Pelaajaura
Pääsarjaura:  2014–
Aik. seurat:  Bridgeport Sound Tigers (AHL) New York Islanders (NHL) Syracuse Crunch (AHL) HC Bolzano (EBEL)   Ilves (SML)
Michael Halmo (s. 15. toukokuuta 1991 Waterloo, Ontario, Kanada) on kanadalainen jääkiekkoilija, joka teki vuonna 2019 vuoden sopimuksen DEL-joukkue Iserlohn Roostersin kanssa. Hän on pelipaikaltaan vasen laitahyökkääjä. Halmo on pelannut urallaan 20 NHL-ottelua New York Islandersissa kaudella 2013–2014.
Ura > Junioriura

Halmo vietti juniorivuotensa pääosin kotikaupungissaan Ontarion Waterloossa. Hän pelasi Waterloo Wolvesin joukkueessa, kunnes Owen Sound Attack varasi Halmon 88. pelaajana OHL:n varaustilaisuudessa 2007. Hän pelasi kauden 2007–2008 MWJHL-junioriliigan Waterloo Siskinsissä. Halmo siirtyi Sound Attackin OHL-joukkueeseen kaudeksi 2008–2009, jolloin hän teki runkosarjassa kahdeksan tehopistettä. Kaudella 2009–2010 Halmo teki runkosarjassa 29 tehopistettä ja hän myös voitti joukkueensa sisäisen jäähypörssin 121 rangaistusminuutillaan. Kaudella 2010–2011 hän teki runkosarjassa 43 tehopistettä. Halmo voitti kauden päätteeksi OHL:n mestaruuden, J. Ross Robertson Cupin.
Kaudella 2011–2012 Halmo nousi Sound Attackin kapteeniksi. Hän voitti joukkueen sisäisen piste-, maali- ja syöttöpörssin tehoilla 40+45=85, joilla Halmo jakoi koko OHL:n maalipörssin kahdeksannen sijan Niagara IceDogsin Andrew Agozzinon ja Saginaw Spiritin Josh Shallan kanssa sekä pistepörssin yhdeksännen sijan London Knightsin Seth Griffithin, Kitchener Rangersin Tobias Riederin ja Saginaw Spiritin Vincent Trocheckin kanssa. Hän voitti myös Sound Attackin sisäisen tehotilaston lukemalla +24 sekä sisäisen jäähypörssin 162 minuutillaan, joilla Halmo sijoittui koko OHL:n jäähypörssissä viidenneksi. Runkosarjan kolmanneksi viimeisellä kierroksella, 10. maaliskuuta 2012 hän taklasi Sarnia Stingin Nail Jakupovia päähän. Halmo sai teostaan kymmenen ottelun pelikiellon ja hänen kautensa OHL:ssä päättyi tähän.
Ura > Ammattilaisura

Samana päivänä ennen viimeistä OHL-otteluaan NHL-varaamaton Halmo teki kolmivuotisen tulokassopimuksen New York Islandersin kanssa. Kärsittyään pelikieltonsa OHL:ssä hän siirtyi huhtikuussa amatööritry-out -sopimuksella AHL-joukkue Bridgeport Sound Tigersin vahvuuteen. Halmo pelasi siellä loppukeväänä viisi runkosarjaottelua tehden yhden maalin. Hän pelasi joukkueen vahvuudessa myös koko kauden 2012–2013, joka oli Halmon varsinainen tulokaskausi AHL:ssä ja se toi 46 runkosarjaottelussa tehot 5+9=14.
Kaudella 2013–2014 Halmo oli Sound Tigersin toiseksi paras maalintekijä ja kolmanneksi paras pistemies tehoilla 18+20=38. Hän jakoi myös joukkueen sisäisen tehotilaston voiton Matt Donovanin kanssa lukemalla +11. Helmikuussa 2014 Halmo nostettiin yhdessä Ryan Stromen ja Anders Leen kanssa Islandersin NHL-joukkueen vahvuuteen paikkaamaan loukkaantumisia. Halmo pelasi siellä kauden aikana kaikkiaan 20 runkosarjaottelua tehden yhden maalin. Hän teki NHL-debyyttinsä 27. helmikuuta 2014 Toronto Maple Leafsia vastaan. Halmo sai ottelussa jääaikaa 9.01 minuuttia. NHL-uransa avausmaalin Halmo teki 1. huhtikuuta 2014 Florida Panthersia vastaan. Kaudella 2014–2015 hän toimi Sound Tigersin varakapteenina ja pelasi koko kauden joukkueen vahvuudessa. Halmo pelasi kauden aikana vain 33 runkosarjaottelua joulukuussa 2014 tulleen ylävartalovamman vuoksi, mikä piti hänet sivussa 31 ottelun ja noin kolmen kuukauden ajan. Heinäkuussa 2015 Halmo teki Islandersin kanssa vuoden mittaisen ja kaksisuuntaisen jatkosopimuksen.
Halmo pelasi kauden 2015–2016 kokonaan Bridgeport Sound Tigersin AHL-joukkueen vahvuudessa ja toimi joukkueen varakapteenina. Hän oli tehoilla 22+19=41 Sound Tigersin toiseksi paras maalintekijä ja Halmo jakoi joukkueen sisäisen pistepörssin kolmannen sijan James Wrightin kanssa. Heinäkuussa 2016 hän teki vapaana agenttina vuoden mittaisen ja kaksisuuntaisen sopimuksen Tampa Bay Lightningin kanssa. Halmo pelasi koko kauden 2016–2017 farmijoukkue Syracuse Crunchissa, joiden kolmanneksi paras maalintekijä hän oli 16 osumallaan.
Kauden 2017–2018 kynnyksellä Halmo siirtyi vuoden mittaisella sopimuksella monikansallisen Erste Bank Eishockey Ligan italialaisjoukkue HC Bolzanoon. Hän oli joukkueen paras pistemies tehoilla 19+29=48. Halmo voitti kauden päätteeksi EBEL:n mestaruuden. Kaudeksi 2018–2019 hän siirtyi vuoden mittaisella sopimuksella SM-liigajoukkue Tampereen Ilvekseen. Halmo sijoittui 111 minuutillaan koko liigan jäähypörssissä toiseksi edellään vain Kärppien Otto Karvinen.
Yhden Ilves-kauden jälkeen Halmo teki vuoden sopimuksen Saksan DEL-liigassa pelaavaan Iserlohn Roostersissa.
Pelityyli

Elite Prospects -sivuston Erik K. Pirin mukaan Halmo on tanakka laitahyökkääjä, joka pelaa röyhkeästi ja työteliäästi, eikä epäröi tarvittaessa tapella. Halmolla on kuitenkin myös kohtuullisen hyvät hyökkäyspään taidot.
Tărgovište

| Tărgovište Търговище |
| --- | --- |
 Tărgovišten keskusaukio
 vaakuna
Valtio:  Bulgaria
Alue:  Tărgovište
Väkiluku (2011):  57 264
 
 www.targovishte.bg 
Infobox OKVirheellinen NIMI-arvo: 
Tărgovište (bulg. Търговище, suom. tori) on kaupunki Bulgariassa. Se on myös Tărgovišten alueen pääkaupunki. Kaupungin asukasluku on 37 611 ja koko Tărgovišten kunnan asukasluku on 57 263.
Nimi Tărgovište tarkoittaa toria. Kaupungista tuli kuuluisa torikaupunki 1700- ja 1800-luvuilla.[lähde? ]
Universidad del Valle de Guatemala

Universidad del Valle de Guatemalan logo
Universidad del Valle de Guatemala on vuonna 1966 perustettu Guatemalassa toimiva yksityinen yliopisto. Sen keskuskampus sijaitsee maan pääkaupungissa Ciudad de Guatemalassa. Universidad del Valle de Guatemalalla on myös alueelliset kampukset Santa Lucía Cotzumalguapassa (perustettu 1994) ja Sololássa (perustettu 2000).
Guatemalan Internet-maatunnus .gt on Universidad del Valle de Guatemalan ylläpitämä. QS World University Rankingsissa Universidad del Valle de Guatemala on parhaiten sijoittunut Väli-Amerikan yliopisto.
Vanadis

Vanadis voi tarkoittaa seuraavaa:
Vanadis, skandinaavisen mytologian Freija-jumalattaren lisänimi
HMS Vanadis (1862), Ruotsin laivaston fregatti
Vanadis, Helsingissä vuonna 1840 ilmestynyt aikakauslehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanadis”, voi hakea sivunnimihaulla, laajalla sivunnimihaulla tai tekstihaulla.
Utsteinin luostari

Utsteinin luostari
Utsteinin luostari (norj. Utstein kloster) on Klosterøyn saarella Norjan Stavangerissa sijaitseva Norjan parhaiten säilynyt luostari. Se perustettiin 1200-luvun jälkipuoliskolla todennäköisesti Maunu VI Lainparantajan aloitteesta. Luostari kuului augustinolaiseen sääntökuntaan. Reformaation jälkeen vuonna 1539 Stavangerin piispan joukot valtasivat luostarin ja polttivat sen. Rakennus muutettiin 1600-luvulla tavalliseksi kirkoksi, ja se oli useiden sukujen omistuksessa ennen siirtymistään valtion haltuun vuonna 1899. Luostari entisöitiin 1960-luvulla ja sitä vuokrataan nykyisin muun muassa konsertteja ja kokouksia varten.
Kuvia

Luostarin kirkko
Olohuone itäsiivessä
Sisäpiha
Aiheesta muualla

Kuvia tai muita tiedostoja aiheesta Utsteinin luostari Wikimedia Commonsissa